**Kiti dezintegraciniai vaikystės sutrikimai F84.3**

Tai raidos sutrikimas, kuriam būdinga tai, kad jis arba pasireiškia ne anksčiau kaip 2 metų amžiuje. Jam pasireiškus ryškiai prarandami jau įgyti įgūdžiai. Kaip taisyklė pablogėja arba visiškai dingsta kalba, pablogėja sugebėjimas žaisti, socialiniai įgūdžiai, sugebėjimas prisitaikyti prie situacijos, atsiranda problemos su tualetu, kartais apskritai pablogėja judesiai. Sumažėja domėjimasis aplinka, atsiranda stereotipiniai pasikartojantys judesiai.

* Šis sutrikimas dažniausiai tuoj po pasireiškimo kuriam laikui stabilizuojasi (įgūdžiai neblogėja) ir po kiek laiko įgūdžiai pradeda atsistatyti. Prognozės skurdžios, dažnas protinis atsilikimas. (Vaikystės silpnaprotystė, Dezintegracinė psichozė, Heller sindromas, Simbiotinė psichozė). (Kiti - reiškia - kiti nei Rett'o sindromas.)

**Kiti įvairiapusiai raidos sutrikimai**

Diagnozė skiriama jei vaiko sutrikimas neatitinka jokio iki šiol minėto konkretaus sutrikimo simptomų, bet atitinka bendrus F84 įvairiapusių raidos sutrikimų principus.

**REKOMENDACIJOS:**

* Suskirstykite klasės erdvę - skirtingoms užduotims numarykite atskiras vietas ir skirtingai pažymėkite.
* Paskirkite vietą individualiam darbui - pripažinkite vaiko poreikį turėti asmeninės erdvės.
* Turėkite vaizdinį tvarkaraštį ir užduočių sąrašus.
* Apgalvokite apšvietimą, triukšmo lygį ir pan.
* Vienu metu lavinkite tik vieną įgūdį.
* Pasitikėkite savimi ir turėkite kantrybės - būkite ramūs ir lankstūs.
* Visuomet kreipkitės į šiuos vaikus vardu - jie gali nesuprasti, kad sąvoka „visi“ apima ir juos.
* Apdovanodami vaiką už tinkamą elgesį ir skatindami sąveiką su kitais, leiskite jam užsiimti savo mėgstama veikla - net jei ji yra tapusi įkyriu įpročiu.
* Mokykite suprasti kitų žmonių elgesį, emocijas, kūno kalbą.
* Nelaukite akių kontakto ir niekuomet nepasukite į save vaiko veido norėdami, kad į juspažiūrėtų.
* Žodinius nurodymus pateikite trumpai ir paprastai.
* Mokydami socialinių įgūdžių ir bendravimo, remkitės pasakojimais, konkrečiais pavyzdžiais.
* Mokykite suprasti sąmojį, žodžių žaismą ir metaforas.
* Reikškite nepasitenkinimą netinkamu vaiko elgesiu, o ne pačiu vaiku.
* Aiškiai apibrėžkite pageidaujamo elgesio ribas.
* Iš anksto parenkite vaiką būsimiems pokyčiams.
* Sukurkite darbo poromis sistemą.
* Maksimaliai panaudokite kompiuterius.
* Puoselėkite didelius lūkesčius.
* Visuomet kalbėkitės su tėvais.